**ПРОТОКОЛ**

 **№ 34**

*Гр. Червен бряг, 25.10.2015 година*

Днес, 25.10.2015 год., се проведе заседание на ОИК гр. Червен бряг:

На заседанието присъстваха всички членове:

 1. Тодор Кирков Иванов

 2. Павлин Валериев Нешовски

 3. Цветина Радкова Георгиева

 4. Мариета Георгиева Пешева

 5. Цветан Иванов Атанасов

 6. Димитринка Цветанова Иванова

 7. Десислава Цветанова Маринова

 8. Петя Радославова Иванова

 9. Бойко Стоянов Бойков

 10. Иванка Димитрова Петрова

 11. Христина Ваньова Йонкинска

Отсъстват:

На основание чл.85,ал. 4 и ал.6 от ИК заседанието е законно и ОИК – Червен бряг може да взима решения

Т.1 Постъпил сигнал

Т.2 Постъпил сигнал

Т.3 Постъпил сигнал

По т.1 Постъпил е сигнал от Атанаска Цветкова Иванова – кандидат за кмет на кметство с. Бресте, общ. Червен бряг, заведен с вх. №129 от 25.10.2015г.във Входящия регистър и с вх. № 7 в Регистъра за жалби и сигнали на ОИК – Червен бряг . Според сигнала има нарушения в СИК №153700001 – с. Бресте, изразяващи се в:

* Допускат се до изборната урна бюлетини без втори печат
* Не се прави проверка дали избирателите са регистрирани и за гласуване за национален референдум в случаите на лица, гласуващи по настоящ адрес в тази СИК
* Допуска се гласуване за референдум и преди самоличността на гласуващия да е снета и потвърдена, като вписване на документа за самоличност се прави след пускане на бюлетината в урната

Предвид изложеното след проведен разговор между отговарящия за секция 001- с. Бресте – Бойко Бойков, член на ОИК и председателя на същата СИК относно дадените указания от представителя на ОИК, ОИК – Червен бряг

РЕШИ:

Указва на председателя на СИК – 001 – с. Бресте да проведе заседание и да извърши смяна на члена на СИК, отговарящ за поставянето на печат върху изборните бюлетини.

Указва на председателя на СИК – 001 – с. Бресте да спазва Изборния кодекс и Методическите указания и СИК да не предоставя бюлетини на избирателите преди да е установена самоличността на избирателите и наличието им в избирателните списъци.

Указва на председателя на СИК – 001 – с. Бресте, че при неспазване на горните указания, дадени му от ОИК – Червен бряг, ще му бъде потърсена административно – наказателна отговорност.

За – 11

Против – няма

Приема се

По т.2 Постъпил е сигнал от Мирослав Николов Михайлов – упълномощен представител на К „БСП ЛЯВА БЪЛГАРИЯ“, заведен с вх. №130 от 25.10.2015г.във Входящия регистър и с вх. № 8 в Регистъра за жалби и сигнали на ОИК – Червен бряг. Според сигнала към 08.30ч. по подаден сигнал от застъпник на КОАЛИЦИЯ „БСП ЛЯВА БЪЛГАРИЯ“ в СИК №035 – гр. Червен бряг е установено липса на една бюлетина за кмет на община Червен бряг. По свидетелски показания на застъпник в същата секция е установено, че член на СИК е пуснал бюлетини за гласуване на гласоподавател, който е напуснал помещението след извършено гласуване без да пусне бюлетините в урната.

След извършена проверка от Иванка Петрова и Петя Иванова – представители на ОИК – Червен бряг се установи, че има една бюлетина в повече за кмет на община, която не е откъсната от кочана.

След извършена проверка от Иванка Петрова и Петя Иванова – представители на ОИК – Червен бряг относно члена на СИК, пуснал бюлетини за гласуване на гласоподавател, който е напуснал помещението след извършено гласуване без да пусне бюлетините в урната е установена неговата самоличност и членовете на ОИК – Червен бряг са дали указания относно спазването на Изборния кодекс и Методическите указания.

Предвид изложеното и на основание извършената проверка ОИК – Червен бряг

РЕШИ:

Указва на председателя на СИК 035 – гр. Червен бряг да спазва разпоредбите на Изборния кодекс и Методическите указания, свързани с изборите и че при повторно нарушение ще му бъде потърсена административно – наказателна отговорност.

За – 11

Против – няма

Приема се

По т.3 Постъпил е сигнал от Георги Георгиев – организационен секретар на ПП „ГЕРБ“ – гр. Червен бряг, заведен с вх. №131 от 25.10.2015г.във Входящия регистър и с вх. № 9 в Регистъра за жалби и сигнали на ОИК – Червен бряг. Според сигнала лицето Мирослав Маринов, извършва непристойни действия в района на СИК 021 – гр. Червен бряг. По данни на членове от квотата на ПП „ГЕРБ“ в СИК 021 – гр. Червен бряг същият прави внушения и провокации към гласуващите граждани в деня на вота.

Предвид изложеното ОИК – Червен бряг

РЕШИ:

Изпраща подадения сигнал на РУ на МВР – Червен бряг по компетентност.

За – 11

Против – няма

Приема се

**Председател:**

**Цветан Атанасов**

**Секретар:**

**Павлин Нешовски**